Wikipedia har nogle politikker og normer, der er alment accepterede og bliver betragtet som vigtige, eller ligefrem essentielle, af projektets grundlæggere og bidragydere. Disse er en hjælp i vores arbejde med at opnå vores mål: "at skabe en fri og pålidelig encyklopædi". Bidragyderne på Wikipedia stræber efter at have så få regler som muligt for at undgå bureaukrati.
Man bør notere sig, at i hvert fald visse af disse politikker og normer stadig er under udvikling. Andre har der derimod længe været enighed om og betragtes nu som fast praksis af et stort flertal af Wikipedias bidragydere. For en kort introduktion til regler på Wikipedias, se: eller .
## Det danske sprogs Wikipedia.
Wikipedia følger sprog, ikke lande (global politik). Dansk Wikipedia skal derfor forstås som det danske sprogs Wikipedia og ikke Danmarks. Det betyder på den ene side, at alle artikler skal skrives på dansk (artikler på andre sprog samt maskinoversættelser vil som regel blive slettet). Og på den anden side at der er åbent for artikler om emner fra hele verden. I praksis er der dog en forholdsvis stor del af artiklerne, der handler om emner fra Danmark eller har særlige afsnit herom, da det er her de fleste brugere og læsere kommer fra. Men normerne er som udgangspunkt de samme uanset emnets herkomst.
Globalt gælder tilsvarende forhold. Det betyder for eksempel at der ikke er nogen østrigsk Wikipedia, for det officielle sprog i Østrig er tysk, hvorfor det ikke vil give nogen mening at have en særlig østrigsk udgave, da den alligevel ville blive stort set identisk med den tyske. Omvendt findes der til gengæld to norske Wikipedia, en skrevet på bokmål og en på nynorsk. Men der er intet krav om at man skal være nordmand for at skrive på en af de to, lige så lidt som der er krav om at man skal være dansker for at skrive på dansk Wikipedia. Tværtimod, kan man skrive på et givent sprog, er man også velkommen til at skrive på den tilsvarende Wikipedia, uanset hvor man kommer fra.
Se også for en liste og statusoversigt for alle Wikipedias sprogvarianter.
## Håndhævelse af politikker.
Wikipedia har hverken en hovedredaktør eller en central, topstyret mekanisme, der holder øje med og godkender encyklopædiens daglige udvikling. Derimod holder de aktive deltagere øje med de og laver rettelser, når de ser et indholds- eller formateringsmæssigt problem. Så alle er både skribenter og redaktører.
Desuden kan enhver administrator blokere en bruger, hvis denne er særligt destruktiv. Er der uenighed om en administrators handlinger, ordnes dette ved dialog jævnfør .
En bruger kan også i ekstreme tilfælde bandlyses fra Wikipedia. Dette sker efter reglerne for , og en afstemning blandt administratorerne.
## Formulering af politikker.
I praksis bliver størstedelen af Wikipedias politikker formuleret ud fra konkret praksis blandt brugerne og konsensus. Det vil sige, at udsagnene på denne og tilhørende sider hovedsageligt er beskrivelser af eksisterende normer på Wikipedia, der har udviklet sig gennem tiden. Grundlæggeren Jimmy Wales, og (mest i sager om copyright eller retslige anliggender) har givet udtryk for, at de foretrækker at brugerne selv formulerer politikker, og blander sig sjældent.
I enkelte tilfælde har det ikke været muligt at opnå konsensus om dele af visse normer. Her har man ved taget en beslutning.
Nogle emner er stadig under udvikling og bliver diskuteret på diskussionssiderne, på og på . Alle, der er interesserede i Wikipediapolitik og nyheder, bør holde øje med de løbende diskussioner på Landsbybrønden.
## Normer og politikker udefra.
Selv om den grundlæggende opbygning er den samme for alle sprogvarianter af Wikipedia, og en række normer og politikker i hovedsagen også er, så er der visse forskelle sprogene imellem, netop fordi tingene så vidt muligt formuleres og bestemmes lokalt. For eksempel tillader fair use og har en regel om , mens dansk Wikipedia ikke tillader hhv. ikke anerkender disse.
Andre sprogvarianters normer og politikker kan inspirere ved formulering af tilsvarende danske, men de eneste, der kan tilsidesætte/supplere beslutninger, normer og politikker på dansk Wikipedia udefra, er officielle globale politikker på Wikimedia samt direkte beslutninger fra Wikimedia Foundation foruden naturligvis gældende lovgivning.
